open-index/open-wikipedia-markdown huggingface dataset:
Botswana Defence Force Air Wing

**Botswana Defence Force Air Wing** er Botswanas luftforsvar og ble etablert i 1977 underlagt Botswana Defence Force.

Luftforsvaret består av 8 skvadroner, hvorav seks er stasjonert ved hovedbasen i Molepolole, to ved Francistown internasjonale flyplass og en VIP flight ved Sir Seretse Khama internasjonale flyplass ved Gaborone.
Sosial bokmerking

**Sosial bokmerking** omfatter nettsteder på internett der brukerne kan se i og bla i hverandres bokmerker, det vil si nettsteder som brukerne har merket som «favoritter» i sine nettlesere. I motsetning til tradisjonell bokmerking der brukeren bare har merket nettsteder privat på sin datamaskin, kan sosial bokmerking vise likheten mellom flere brukeres bokmerking. Dette vil antyde hvor populært et nettsted er og dermed gi en bedre indikasjon på nettstedets relevans eller kvalitet enn det søkemotorindeksering kan gi. 

De første sosiale bokmerkingstjenestene ble oppfunnet i 1996, men de nådde først massiv popularitet rundt 2005.  

De mest kjente tjenestene for sosial bokmerking er Reddit, Del.icio.us, doiigo.com, bitly.com og StumbleUpon.

Som regel kombineres bokmerkingen med at brukeren kan klassifisere bokmerkene med stikkord eller nøkkelord (på engelsk kalt *tags*). Dette fører til at klassifiseringen blir langt mer åpen enn det den hierarkiske klassifiseringen nettleserbokmerking gir mulighet for. 

## Se også
* Bokmerking
* LibraryThing Sosial bokmerking av bøker LibraryThing 
* Digg bokmerking og popularitetsrating av nettsteder
* Del.icio.us bokmerking og popularitetsrating av nettsteder
* myfave.link online bokmerking
Ralph Barger

**Ralph Hubert «Sonny» Barger** (født 8. oktober 1938, død 29. juni 2022) var en amerikansk motorsyklist som var med på å stifte Hells Angels-avdelingen i Oakland i California i 1957, og var som kjent som «gudfaren» i Hells Angels.

Han var pr. 2007 medlem av HAMC Cave Creek.

## Sykdom
I 1983 fikk han diagnosen strupekreft, som førte til at han måtte operere bort stemmebåndene.

## Bibliografi
* *Hell's Angel: The Life and Times of Sonny Barger the Hell's Angels Motorcycle Club* ISBN 9780060937546
* *Ridin' High, Livin' Free* ISBN 9780060006037
* *Freedom: Credos from the Road* ISBN 9780060532567
* *Let's Ride – Sonny Barger's Guide to Motorcycling* ISBN 9780061964268
* *Dead in 5 Heartbeats* ISBN 9780060532512
* *6 Chambers, 1 Bullet* ISBN 9780060745318

## Referanser


## Eksterne lenker
*
Søramerikanske elvedelfiner

* amazonasdelfin
* laplatadelfin

**Søramerikanske elvedelfiner** (Inioidea) er en gruppe med tannhvaler som lever i noen av Sør-Amerikas store elvessystemer. Gruppen består av to arter som tilhører hver sin familie og slekt.

## Beskrivelse
Søramerikanske elvedelfiner er relativt store, som regel 1,6-2,5 meter lange og veier normalt mellom 50 og 150&nbsp;kg. Begge artene har, i motsetning til de fleste andre hvaler, tydelig markert nakke. Amazonasdelfinen er den største av alle elvedelfinene og mangler normal ryggfinne (har kun en pukkellignende ryggfine) La-Platadelfinen har det lengste nebbet av alle hvaler. Den er dessuten både marin og limnisk.

## Inndeling
Inndelingen følger Society for Marine Mammalogy og er i henhold til Committee on Taxonomy (2022).

* Odontoceti, tannhvaler
** Inioidea, søramerikanske elvedelfiner
*** Iniidae, amazonasdelfinfamilien
**** *[[Inia]]*
***** *[[amazonasdelfin|I. geoffrensis]]*, amazonasdelfin
*** Pontoporiidae, laplatadelfinfamilien
**** *[[Pontoporia]]*
***** *[[laplatadelfin|P. blainvillei]]*, laplatadelfin

## Annet
På generelt grunnlag kan man hevde at alle elvedelfiner er svært utrydningstruet, fordi deres naturlige habitat står under konstant press. Overfiske og forurensning utgjør den største trusselen. Populasjone er dessuten svært fåtallige i utgangspunktet.

Asiadelfinen, som også er kjent som kinesisk elvedelfin, hvitflaggdelfin og baiji, ble erklært som «funksjonelt utryddet» den 13. desember 2006, etter at ledende eksperter i 45 dager hadde lett etter den i Yangtzeelven, der den normalt lever, uten å finne spor av den. Den siste sikre observasjonen av dette dyret fant sted i september 2004.

## Referanser




## Eksterne lenker
*
Robinson

**Robinson** har flere betydninger:

## Personer
*Mary Robinson (1944–), irsk president
*Smokey Robinson (1940–), sanger og låtskriver fra USA

## Litteratur
* Den sveitsiske familien Robinson, roman av Johann David Wyss fra 1812
* Robinson Crusoe, hovedpersonen og tittelen på en roman av Daniel Defoe, utgitt i 1719
**Robinsonade, sjanger innen bøker basert på romanen Robinson Crusoe

## TV og film
* Robinsonekspedisjonen, norsk reality-serie på TV3
* Robinson i Sydhavet, film basert på romanen *Den sveitsiske familien Robinson*

## Steder
;USA
* Robinson (California)
* Robinson (Illinois)
* Robinson (Kansas)
* Robinson (Nord-Dakota)
* Robinson (Texas)
* Robinson (Pennsylvania)

;Storbritannia
* Robinson (Cumbria)
* Robinson College
Del.icio.us

**Del.icio.us** er et nettsted for sosial bokmerking. Påloggende brukere kan lagre, dele og utforske andre brukeres bokmerker til nettsider. Nettstedet ble opprettet i 2003 og ble utviklet av Joshua Schachter. Det ble senere kjøpt av Yahoo!. I slutten av 2010 ble det klart at Yahoo! ønsket å avslutte tjenesten.

## Generell beskrivelse
Del.icio.us klassifiserer bokmerkene etter et ikke-hierarkisk system der brukerne kan klassifisere («tagge») kategorier for hvert at sine bokmerker. Brukerne kan fritt velge hvilke enkeltord de vil bruke for å beskrive nettsiden. Dette kalles innen informasjonsvitenskap «åpent vokabular» og med teknologisjargong «folksonomi». Typiske tagger om denne nettsiden her kunne for eksempel være: «*Wikipedia, WP, sosialbokmerking, internett, nettsteder, bokmerke, norsk, delicious*».

Det er ikke noe over- eller underordning mellom kategoriene, som for eksempel på kategorisystemet til Wikipedia. Ved pålogging vil hver bruker se sine bokmerker, samtidig som det er mulig å søke for å se hvilke nettsider som har blitt klassifisert med samme kategoriord. Dermed kan samme side bli bokmerket flere brukere. Det frie kategorisystemet sikrer at det er stort samsvar mellom hva brukerne oppfatter at en nettside omhandler, og hvilke kategorier den blir klassifisert i. Når flere brukere gir ulike kategorier til samme nettside, fører det til at taggene utfyller hverandre. Dersom det er stort statistisk sammenfall i hvilke tagger brukerne gir en side, vil dette styrke graden av hvor «riktig» en kategori er. Dermed fanges både avvik og enighet opp av kategorisystemet.

Alle tagger er refererbare med egen URL. Det vil si at hver gang det opprettes en kategori, vil det samtidig oppstå en nettside som rangerer alle bokmerkede nettsider som har blitt tildelt denne taggen etter popularitet. Dette gir brukerne mulighet til å oppdage beslektede nettsider som de ikke kjente til fra før av.

Det er også mulig å abonnere på nye bokmerker i en kategori, eller fra en bruker med hjelp av RSS.

Alle lenker lastet opp til nettstedet er i utgangspunktet synlige for alle og enhver. Men det er støtte for å holde bokmerker private ved å krysse i en boks.

Det er utviklet plug-ins til de mest populære nettleserne for å kunne bokmerke nettsider rett fra nettleseren.

## Referanser


## Eksterne lenker
*
Lene Alexandra Øien

**Lene Alexandra Øien** (født 1981) er en norsk tidligere sanger, låtskriver, modell. Hun jobber som life coach, har deltatt i en rekke TV-programmer, og har en VM-tittel i benkpress.

## Liv og virke
Øien er født og oppvokst i Trøgstad og har senere vært bosatt i Sarpsborg. 

Da hun var 19 år lot hun seg avbilde som nakenmodell for Lek, Cocktail og Cats.

I 2003 deltok hun i den første sesongen av sangtalentkonkurransen *[[Idol (TV-program)|Idol]]* på TV 2. I 2008 og 2010 deltok hun i Melodi Grand Prix med sangene «Sillycone Valley» og «Prima Donna». I 2004 deltok hun i realityprogrammet *[[Robinsonekspedisjonen]]* på TV3 og i 2008 deltok hun og vant hun dansetalentprogrammet *[[Skal vi danse (TV-program)|Skal vi danse]]* på TV 2. Året etter var hun deltakere (sammen med Gaute Ormåsen) i bilcrossprogrammet *[[Zebra Grand Prix]]* på TV 2 Zebra.

I 2006 var hun med på en låt med industrimetallbandet Staal og bandmedlemmer fra Rammsund i forbindelse med veldedighetsdugnaden *Prosjekt 101*. Låta heter «11 dagar» og ble omtalt av Dagbladets anmelder som *«… et av prosjektets sterkeste sanger».* I 2007 fikk hun en viss oppmerksomhet med låta «My Boobs are OK».

Øien har også vært aktiv utøver innen en kroppsbyggergren kalt bikinifitness.

Hun hadde mindre biroller i de norske filmene *[[Asfaltevangeliet]]* (2004) og *[[Tomme Tønner]]* (2010). I 2008 deltok hun i en svensk reklamefilm for nummeropplysningstjenesten Aspiro og fikk mye kritikk i Sverige som gikk ut på at filmen var kjønnsdiskriminerende. 

## Diskografi
### Album
* 2008: *[[Welcome to Sillycone Valley]]*
* 2010: *[[Prima Donna (album)|Prima Donna]]*
* 2011: *[[Try To Catch Me (album)|Try To Catch Me]]*

### Singler

## Referanser


## Eksterne lenker
* 
* 
* 
*
Trollhättefallene

**Trollhättefallene** er en foss- og strykstrekning i Göta älv i Sverige. Fallene begynner ved Malgöbroen i det sentrale Trollhättan, og har en samlet fallhøyde på 32 meter, noe som utgjør mesteparten av den totale høydeforskjellen på 44 meter mellom Vänern och Kattegat. Da elva ennå var uregulert var vannføringen i fallene 900 m³/s, og fallene strekte seg ned til Olidehålan, der den nederste delen ble kalt Helvetesfallet.

Vannføringen utnyttes idag til kraftproduksjon i de to kraftverkene Hojum og Olidan, som ligger på østsiden av elva. Imidlertid tillates elva fra tid til annen å følge sitt opprinnelige løp gjennom fallene, enten for å regulere vannstanden i Vänern eller som en turistattraksjon. I sommermånedene slippes vann i fossen i 10-15 minutter om ettermiddagen hver dag. Vannføringen er da rundt 300 m³/s, og Trollhättefallene er i dag en av Vest-Sveriges fremste turistattraksjoner.

Vannkraften i fallene har gjennom århundrene blitt brukt som drivkraft til kverner og sager. På 1700- og 1800-tallet ble virksomhetene langs elva større i omfang, og i 1800 ble de første slusene forbi fossen bygget. I 1910 sto Olidan kraftverk ferdig, og da Hojum kraftverk kom til i 1943 ble hele vannføringen i elva ført gjennom turbinene, og Trollhättefallene stilnet. Ruiner fra den tidligere industrien som lå langs elva er fremdeles synlig nedenfor demningene.

## Referanser




## Eksterne lenker
*
Erik Aasheim

**Erik Aasheim** (født 1967) er en norsk journalist, programleder, konferansier og sakprosaforfatter. Han har vært ansatt i *[[Dagbladet]]* og NRK og var i mange år frilans korrespondent i Paris. Han har siden 2023 hatt stillingen som daglig leder i Stereo Produksjoner. 

Han var tidligere radio- og fjernsynsjournalist tilknyttet NRK. Han har jobbet som journalist siden 1985. Han arbeidet først i aviser, blant annet syv år i Dagbladet. Siden 1998 har han jobbet i NRK, der han har vært programleder og vaktsjef for debattprogrammer på radio (*[[Dagsnytt Atten]]* og *[[Ukeslutt]]*) og for kultur- og aktualitetsprogrammer på tv (*[[Nyhetsblikk]]* og ''Stereo'') sammen med Nina Stensrud Martin. Han fikk Prix Radio 2004 for programledelse av årets beste direktesending. Fra 2004 til 2012 arbeidet han som frilans korrespondent i Paris med NRK og *[[Dagens Næringsliv]]* som hovedoppdragsgivere. Aasheim har også drevet nyhetsbyrået ScandiPress i Paris sammen med Magnus Falkehed. Etter åtte år i Paris, ble han i 2012 kommunikasjonsrådgiver for miljøvernminister Bård Vegar Solhjell (SV) og deretter for klima- og miljøminister Tine Sundtoft (H). Pr. 1. januar 2016 begynte han som kommunikasjonsdirektør for EAT, stiftet og drevet av Gunhild Stordalen.  Fra 1. januar 2017 startet han opp innholdsbyrået Primus Productions. Fra 1. juli 2023 etablerte han produksjonsselskapet Stereo Produksjoner, sammen med Nina Stensrud Martin. Fra 2021 jobber Aasheim også deltid som media- og kommunikasjonssjef for Nobels Fredspris og Det Norske Nobelinstitutt.  

Aasheim sto på Kampanjes liste i 2020 over Norges mest populære konferansierer. Han står bak flere podkast-produksjoner, blant annet for NRK og Sveriges Radio. Podkasten *Kidnappet* ble i 2020 nominert som beste dokumentarserie i Prix Europa. Han har også skrevet biografier om Eva Joly (Rød klut, grønne drømmer, Kagge, 2012) og Jonas Gahr Støre (Jonas, Gyldendal 2014). I november 2022 ble han slått til ridder av den franske orden for kunst og litteratur, l’Ordre des Arts et des Lettres for sitt arbeid som journalist og forfatter i Frankrike. 

Erik Aasheim er bror av Anne Aasheim (1962–2016), tidligere sjefredaktør i *[[Dagbladet]]* og direktør for Norsk kulturråd. Sammen med sin daværende partner var Erik Aasheim blant de første som inngikk registrert partnerskap i Oslo rådhus like etter at Partnerskapsloven trådte i kraft i 1993. Dette skjedde samtidig med blant andre Kim Friele og Wenche Lowzow, med stort mediefokus. Aasheim har tidligere vært nestleder i Åpen kirkegruppe i Oslo. 

## Referanser


## Eksterne lenker
* Stereo Produksjoner
Isbit

En **isbit** er en liten kube av frosset vann. Isbiter kommer i flere størrelser og fasonger, alt fra runde, til avlange og firkantede. De brukes oftest for å holde drikke- og matvarer nedkjølt der det ikke er tilgang til elektrisk kjøling. Mange kalde drikker serveres med isbiter i glasset.

Isposer til bruk som kalde kompresser på for eksempel idrettsskader kan inneholde isbiter.



File:Humbertcerveza.jpg|Kjølebag med isbiter for å holde drikkevarer kalde.
File:HK Yaumatei 新填地街 Reclamation Street market Ice little fishes HKD18.jpg|Fersk fisk konservert på isbiter på et gatemarked i Hongkong 2010
File:Ice cube tray.jpg|Liten Isbitform for å lage isbiter av vann i fryser



## Se også
*Is
*Isdrift
*Drink

## Eksterne lenker
*
Force Aérienne du Djibouti

**Force Aérienne du Djibouti** er Djiboutis flyvåpen, og ble grunnlagt som en del av hæren etter uavhengigheten fra Frankrike i 1977. Flyvåpenet er begrenset til rollene som transport og nærstøtte. Luftforsvaret er fremdeles ivaretatt av det franske flyvåpenet.

Djiboutis flyvåpen er lite og består bare av et fåtall transportfly og helikoptre. Følgende flytyper regnes operative per i dag:
Roar Flåthen

**Roar Flåthen** (født 1950) er en norsk organisasjonsarbeider som 2007-2013 var leder for Landsorganisasjonen i Norge (LO). Han ble innsatt som leder etter at Gerd-Liv Valla gikk av som leder etter den såkalte Valla-saken. Han ble formelt valgt som leder på LOs representantskapsmøte 17. april.

Flåthen er utdannet mekaniker og arbeidet ved Kongsberg Våpenfabrikk, før han ble klubbformann og forretningsfører i Kongsberg Jern og Metall. Han satt i forbundsstyret og landsstyret i Jern og Metall 1981–1988. Fra 1989 til 1992 var han distriktssekretær i Fellesforbundet i Buskerud. Deretter var han i nesten ti år hovedkasserer i Fellesforbundet, til han i 2001 ble valgt til 1. nestleder i LO. 

Flåthen er bror av tidligere sjef for Statens kartverk, Knut Flåthen.

## Referanser


## Eksterne lenker
* 
* 
*  CV
*
Frank Oz

**Richard Frank Oznowicz** (født 1944), kjent som **Frank Oz**, er en engelskfødt, amerikansk filmregissør, skuespiller og dukkefører. Han er først og fremst kjent som medarbeider i Jim Hensons populære TV-serie *[[Muppet Show]]* der han førte og ga stemme til hånddukkene Miss Piggy, Fozzie Bear og Sam the Eagle. Han arbeidet også lenge med den pedagogiske småbarnsserien *[[Sesame Street]],* der han førte og ga stemme til Bernt (Bert), Gunnar (Grover) og Kakemonsteret (Cookie Monster). Oz var i tillegg dukkestyrer og stemme til Yoda i eventyrfilmene i Star wars-serien.

## Referanser


## Eksterne lenker
*
Kileheia

**Kileheia** er et stedsnavn som blant annet kan beskrive en lang smal bukt eller vik, forbundet med nærhet til vann eller hav (fra norrønt *kíll*). 

Navnet kan vise til
*Kileheia i Arendal, 21,0 moh, en haug på Tromøy i Arendal kommune
*Kileheia i Hjelmeland, 1117  moh, i Lusaheia landskapsvernområde i Rogaland 
*Kileheia i Søgne, 54 moh, et boligfelt ved Herøyfjorden (Søgne)
*Kileheia i Vennesla, 440,5 moh.
*Kileheia i Åmli, 348 moh.
Jakob Börjesson

**Nils Göran Jakob Börjesson** (født 1. oktober 1976) er en svensk skiskytter.

Börjesson deltok for Sverige under OL 2006 i Torino, og deltok blant annet på stafetten, der Sverige kom på 4.-plass.

Börjessons beste enkeltresultat i verdenscupen er en 13.-plass på jaktstarten i Östersund i 2003.

## Referanser


## Eksterne lenker
* 
* 
*  Biathlonworld &ndash; resultatoversikt
Gran Turismo 4

***Gran Turismo 4*** (***GT4***) er det fjerde spillet (regner ikke med konsept-spillene og prologen til GT4) i videospillserien Gran Turismo. Sjangeren til spillet regnes som bilspill. Spillet finnes bare til spillkonsollen PlayStation 2. GT4 ble publisert den 28. desember 2004, i Japan og Hongkong, men kom ikke til Norge og Europa før 9. mars 2005. I spillet finnes det over 700 forskjellige biler fra 80 forskjellige bilmerker. *GT4* har biler fra så tidlig som 1886 til konsept-biler fra 2022. Det finnes 51 baner på spillet. De fleste finnes også i de tidligere spillene. De nye banene er blant annet: Nürburgring Nordschleife, Suzuka, Circuit de la Sarthe, Fuji Speedway, New York og El Capitan

## Spillmoduser
*GT4* har to forskjellige spillmoduser, A-Spec og B-Spec. A-spec er den vanlige modusen, hvor man kjører en bil selv. Når man kjører i A-spec får man B-spec-poeng, som brukes til å forbedre B-specmodusen. B-Spec er den andre spillmodusen, i denne delen kjører spillet for deg, mens spilleren setter på hvor aggressivt spillet skal kjøre for deg.
## Referanser


## Eksterne lenker
*
Sjturmovik

**Sjturmovik** (russisk: Штурмовик, direkte oversatt norsk: Stormfly) er en betegnelse brukt på sovjetiske og russiske angrepsfly. En av de aller første flyene som betegnelsen «Sjturmovik» ble brukt på var en versjon av Polikarpov R-5 fra 1932 (R-5Sj), men betegnelsen er mest kjent i forbindelse med angrepsflyet Iljusjin Il-2 fra den andre verdenskrig. «Sjturmovik» er også brukt i forbindelse med senere typer angrepsfly av sovjetisk eller russisk opprinnelse.
Wolfgang Pichler

**Wolfgang Pichler** (født 23. januar 1955 i Ruhpolding) er en tysk trener i skiskyting og langrenn.

Han var tidligere trener for Magdalena Forsberg, som blant annet vant flere VM-titler og vant verdenscupen sammenlagt seks ganger. 

Han ble senere hovedtrener for Sveriges landslag, og opplevde sin største suksess under OL 2006 i Torino. Her tok Anna Carin Olofsson først sølv på jaktstarten, før hun på skiskytternes siste konkurransedag ble olympisk mester i fellesstart. Dermed tok hun Sveriges første gull i skiskyting siden Klas Lestander vant tidenes første olympiske øvelse i skiskyting, under OL 1960 i Squaw Valley. 

Under VM 2007 i Antholz vant det svenske laget gullmedalje i mixed stafett (2 x 6 km + 2 x 7,5 km).  

Siden 2004 har Pichler også trent den tyske langrennsløperen Evi Sachenbacher-Stehle.
Charles Holden

**Charles Holden** (født 12. mai 1875 i Bolton i Lancashire i England, død 1. mai 1960 i London) var en engelsk arkitekt.

Han tegnet mange tunnelbanestasjoner for London Public Transport Board (idag Transport for London) under Frank Pick. I en tid da de historiske stilene fremdeles holdt Storbritannia i et jerngrep, tegnet Holden stasjonshus i en renskrapet klassisk stil dominert av tegl. Samtidig innebar Holdens arbeid at stasjonene fikk en mer enhetlig utformning med mye kunstnerisk utsmykning.

Holden tegnet også Zimbabwe House.

## Referanser


## Eksterne lenker
* Design for London Transport , på Londons Transport Museum
Sofia Domeij

**Anna Sofia Domeij** (født 22. oktober 1976 i Hudiksvall) er en svensk skiskytter. Hun bor i Örnsköldsvik.

Hun debuterte i VM-sammenheng i forbindelse med VM 2007 i Antholz, og fikk 22.-plass som sitt beste resultat.

Hun blir trent av Wolfgang Pichler.

## Referanser


## Eksterne lenker
* 
* Biografi hos Biathlonworld
* Sofia Domeijs hjemmeside
Lynlås

Lynlås er en type lukkemekanisme som er vanlig brukt på plastposer, særlig fryseposer. Lynlåsen ble utviklet på 1950-tallet av det japanske firmaet Nippon Sha. I 1961 kjøpte det amerikanske firmaet Flexigrip Inc. rettighetene og inngikk en samarbeidsavtale med Dow Chemical Company om å lage lynlåsposer for grønnsaker. Produktet viste seg fort å bli en stor suksess, og lynlåsposer brukes i dag til pakking av nesten alle typer små løsvarer.
## Eksterne lenker
*
Johan Djourou

**Johan Agwawandre Djourou** (født 18. januar 1987) er en sveitsisk tidligere fotballspiller.

Djourou spilte i den sveitsiske fotballklubben Etoile Carouge FC før han ble Arsenal-spiller den 1. august 2003. Han spiller midtforsvar, men kan også brukes som defensiv midtbane. Djourou debuterte for Arsenal i 2004 mot Manchester City FC i 3. runde i Ligacupen. Denne kampen vant Arsenal 2&ndash;1. Han er også .

Den 2. april 2014 meldte han permanent overgang fra Arsenal FC til Hamburg, hvor han skrev under på en toårskontrakt.

## Landslaget
Han ble tatt ut i  EM-tropp til EM i Frankrike 2016.

Han ble tatt ut i ' tropp til VM i fotball 2018 i Russland.

## Referanser


## Eksterne lenker
* 
*
Maurice Bardèche

**Maurice Bardèche** (født 1. oktober 1907 i Dun-sur-Auron, død 30. juli 1998 i Paris) var en fransk essayist, litteratur- og kunstkritiker, journalist, og  en ledende eksponent for nyfascisme i etterkrigstidens Europa. Bardèche ble en ledende holocaust-benekter og skrev omfattende om dette senere i livet. Bardèche var også svoger av kollaboratøren og antisemitten Robert Brasillach som ble henrettet for landsforræderi etter frigjøringen av Frankrike.

## Den tredje republikken og Vichy
Bardèche var et produkt av de mulighetene til utdannelse som åpnet seg med den tredje republikken. Han fikk stipend og gikk på Lycée Louis-le-Grand, der han møtte og ble venn med Thierry Maulnier og sin fremtidig svoger Robert Brasillach. I 1928 begynte han på École normale supérieure, og ble ferdig i 1932.

Bardèche ble først kjent gjennom sitt samarbeid med Brasillach, sammen skrev de historiske verk om film og om den spanske borgerkrigen, det siste er et manifest for forsvar av orden, mot «paralyserende demokrati, det samme som malaria». Han var professor i fransk litteratur ved Université des Sciences et Technologies de Lille fra 1942 til 1944, og ble anerkjent som kritiker.

Etter opprinnelig å ha vært rojalist, begynte han i 1938 å skrive for den fascistiske avisen *[[Je suis partout]]* (*«Jeg er overalt»*). Han konsentrerte seg fullt om politikk etter 1945, da Vichy-regimet og andre verdenskrig var over og Brasillach var henrettet som kollaboratør.

## Etter andre verdenskrig

Han skrev *Lettre à [[François Mauriac]]* (*Brev til François Mauriac*) i 1947, der han angrep det han så som streng behandling av tilhengerne til Philippe Petain etter krigen. I 1948 fulgte han det opp med *Nuremberg ou la Terre Promise* (*«[[Nürnberg]] eller det lovede land»*), hvor han gikk løs på Nürnbergprosessen. Denne boken første til at han ble idømt ett års fengsel (aldri avtjent) og fikk status som en av de fremste tenkerne innen nyfascismen.

Han var en av grunnleggerne av Mouvement Social Européen i 1951 og ble nestleder, dette brakte ham i kontakt med personer som Oswald Mosley, Karl-Heinz Priester og Per Engdahl. Han utga også et tidsskrift, *Défense de l'Occident* (*«Forsvar av Vesten»*), fra 1952 til 1982, som uttrykte de samme ideene om europeisk nasjonalisme og enhet.

I motsetning til noen av sine samtidige gjorde Bardèche ingen hemmelighet av sin fascisme, og skrev i innledningen til sitt verk *Qu'est-ce que le fascisme?* (*«Hva er fascismen?»*) i 1961 «Jeg er en fascistisk forfatter». Han prøvde å utvikle en mer tidsriktig ideologi, som han kalte *fascisme amélioré* (*«forbedret fascisme»*). Bardèche var også holocaust-benekter og skrev mye om dette emnet på slutten av sitt liv.

Han døde i 1998 og hans hustru Suzanne døde i 2005.

## Referanser


## Eksterne lenker
* Intervju om Holocaust-benektelse med Deborah Lipstadt
MintJam

**MintJam** er et japansk rockeband som ble stiftet april 2003 av artistene setzer, a2c. Juni samme år ble kya medlem av bandet, og i desember 2004 også TERRA og A.Koga. MintJam startet å utgi sangene sine i den japanske indie-sirkelen muzie. Litt senere, samme år som stiftelsen, ga de ut deres første album 'POTENEKO ACADEMY ORIGINAL SOUND TRACKS'. Det tok ikke lang tid før MintJam var et anerkjent indie-band og de begynte med dette å fokusere mer på å komponere egen musikk framfor å arrangere spillmusikk. 4th GIG Decide var et lite vendepunkt for bandet. Det var det første albumet der alle sporene var med en vokalist, TERRA. Tidligere hadde de kun laget én sang med sangtekst og vokal.

Det går rykter blant fansen at TERRA var grunnen til at kya avgjorde å slutte i bandet august 2006. Kya skal visst ha vært veldig lei TERRAs sjefete personlighet. I et intervju skal han ha sagt at han "er lei av at TERRA skal bestemme hvordan alt skal være." I slutten av intervjuet skal han også ha sagt at han ikke en gang liker sangstemmen til TERRA. 

## Diskografi

### Album

**BRINY AIR -POTENEKO ACADEMY ORIGINAL SOUND TRACKS-* (17. august 2003)
**MISTRAL NOTE -POTENEKO ACADEMY ORIGINAL SOUND TRACKS 2-* (30. desember 2003)
**ATMOSPHERE -POTENEKO ACADEMY ORIGINAL SOUND TRACKS 1&2-* (30. desember 2004)
**Ragnarok Online Arrange* (3. mai 2004)
**1st GIG #Awake* (15. august 2004)
**2nd GIG #Break Out* (10. november 2004)
**Mushihimesama Arrange CD -Haitenai Densetsu-* (27. april 2005)
**3rd GIG #Crescent* (14. august 2005)
**4th GIG #Decide* (30. desember 2005)
**5th GIG #Energy Drive* (13. august 2006)
**extra GIG #Crying Moon* (9. oktober 2006)
**Reincarnation* (30. juni 2007)

### Singler
**Passing by / SWAY* (Kompilasjon) (29. april 2006)

## Eksterne lenker
* 
*  MintJam's offisielle hjemmeside
Morondava

**Morondava** er hovedstaden i regionen Menabe i provinsen Toliara på Madagaskar, og har 33&nbsp;372 innbyggere (2005). Byen ligger på den vestlige kysten av landet på deltaet til Morondova-elven. Byen er kjent for å ha svært mange og store baobab-trær.
## Eksterne lenker
*  Informasjon om byen
* Bildegalleri
Mil Moskva helikopterfabrikk

**Mil** (russisk: Миль) er en russisk produsent av helikoptre som ble opprettet som et utviklingsbyrå i mars 1947 oppkalt etter konstruktøren M.L.Mil. Mil har vært en av de ledende produsenter av militære helikoptre, og mange av de forskjellige modellene deres har vært eksportert til en stor del av verdens flyvåpen. Minst 25000 helikoptre av alle modeller har blitt produsert av Mil, og mange av deres modeller har også blitt produsert på lisens i blant annet Polen og Kina. Noen typer har også sett sivil bruk.

## Helikoptertyper produsert av Mil

* Mil Mi-1
* Mil Mi-2
* Mil Mi-4
* Mil Mi-6
* Mil Mi-8
* Mil Mi-10
* Mil Mi-12
* Mil Mi-14
* Mil Mi-17
* Mil Mi-24
* Mil Mi-26
* Mil Mi-28
## Eksterne lenker
*
Morten Claussen

**Morten Claussen** (født 1957 i Oslo) er en norsk forfatter, gjendikter, oversetter og forlegger. 

Han har gitt ut flere essaysamlinger, og debuterte skjønnlitterært med romanen «Heartland» i 2001, som er en allegori om USA. Året etter kom den frittstående oppfølgeren «Badlands», og tredje bind i *Heartland*-trilogien, *Mainland* kom i 2004. Året før gav han ut *Laura*. Den frittstående oppfølgeren kom i 2005 med *Johannes -en lidenskaps historie*. I 2006 kom to verker fra Claussens hånd: *Tredje landevei* og *Livet i Venedig*. Hans bøker har fått gode kritikker.

Morten Claussens språk kjennetegnes av lange, rytmiske setninger som går over hele avsnitt. Stream of counsciousness er en teknikk han benytter og språket veksler mellom det indre og ytre landskap.

## Bibliografi

### Romaner og fortellinger
* Heartland. (Roman – Solum, 2001)
* Badlands. (Roman – Solum, 2002)
* Laura. (Roman – Solum, 2003)
* Maineland. (Roman – Solum, 2004)
* Johannes – en lidenskaps historie. (Roman – Solum, 2005)
* Tredje landevei. (Fortellinger – Solum, 2006)
* Onan fra koloniene. (Fortellinger – Solum, 2008)
* Nord og ned. (Roman – Bokvennen, 2011)
* Etter Markus. (Roman – Bokvennen, 2013)
*Aldri oppgitt (Fortellinger – Bokvennen, 2017)

### Essays
* Samuel Beckett – det NYE litterære uttrykk, 1990
* Finn en mening den som kan, 1995
* Franz Kafka – kunsten å nøle og nølingens kunst (Essays, Bokvennen forlag 1998)
* Livet i Venedig. (Essays, Solum 2006)

## Gjendiktinger
* James Joyce: *Kammermusikk* (med Bjørn Alex Herrman), 1993
* Samuel Beckett: *Videre vestover*, 1993
* Samuel Beckett: *Selskap*, 1994
* Samuel Beckett: *Vagt sett vagt sagt*, 1995
* Samuel Beckett: *Liv lell*, 1996
* Durs Grünbein: *Til de dyrebare døde*, 1997
* Samuel Beckett: *Hvordan det er*, 1999
## Referanser
Nyhetskanalen

:*For TV 2s nyhetskanal se [[TV 2 Nyhetskanalen]]*

**Nyhetskanalen** var en kortlivet norsk nyhetskanal drevet av A-pressen og Møller Invest. Kanalen startet sine sendinger 1997, men måtte avvikle sendingene allerede i starten av 1998. Kanalen benyttet konsensjon for lokal-TV i Oslo og var kun mulig å få inn for innbyggerne der. A-pressen hadde imidlertid som mål å gjøre den til en landsdekkende nyhetskanal. Ved siden av egne sendinger produserte kanalen også nyheter for TVNorge.

Kanalen hadde rundt 100 medarbeidere, blant dem var Jens Brun-Pedersen, som var en av nyhetsoppleserne i kanalen, mens Aleksander Schau ledet et program om Oslos uteliv. Hans Kristian Amundsen var administrerende direktør.

Ved siden av rene nyheter sendte kanalen programmene *Nedslag*, som var et direktesendt program for folk mellom 18 og 24 år, og *Uteliv*, som var et program om Oslos uteliv rettet mot personer over 30 år.

Kanalen gikk konkurs på grunn av lave seertall og sviktende reklameinntekter. Det daglige seersnittet lå bare på 23 500, noe som annonsørene ikke følte seg fristet av.

## Referanser


## Eksterne lenker
* Nyhetskanalen i Oslo er lagt ned – artikkel fra Dagbladet
Tees and Hartlepool Port Authority Harbour Police

**Tees and Hartlepool Port Authority Harbour Police** er en liten, spesialisert britisk politistyrke med ansvar for havneområdene ved Hartlepool og elven Tees.

Medlemmer av styrken har etter seksjon 79 *Harbours, Docks and Piers Clauses Act 1847* full politimyndighet på alle eiendommer som tilhører Tees and Hartlepool Port Authority og ethvert sted innenfor en engelsk mile fra slike eiendommer.

Alvorlige forbrytelser begått innenfor styrkens område blir etterforsket av den regionale politistyrken, Cleveland Police.
Wojtek Fibak

**Wojtek Fibak**, eg. *Wojciech Fibak* (født 30. august 1952 i Poznań) er en tidligere polsk tennisspiller, først og fremst kjent som en dyktig doublespiller. 

## Tenniskarrieren
Wojtek Fibak ble profesjonell tennisspiller på ATP-touren i 1974, og spilte til og med sesongen 1988. I perioden 1975&ndash;1987 vant han 15 single- og 52 doubletitler (hvorav en Grand Slam). I single ble han som best rangert som nummer 7, og i double nr. 1. Totalt spilte han inn 2&nbsp;725&nbsp;403 dollar i prispenger.

I doubleturneringer spilte han hovedsakelig sammen med nederlenderen Tom Okker og den australske spilleren Kim Warwick. I 1977 nådde Fibak sammen med tsjekkeren Jan Kodes finalen i French Open. Paret tapte møtet mot amerikaneren Brian Gottfried meksikaneren Raul Ramirez. Karrierens høydepunkt var seieren i 1978 i doubleturneringen under Australian Open. Sammen med Kim Warwick slo han Paul Kronk og Cliff Letcher 2&ndash;0 i sett.

I singleturneringer var han ikke like suksessrik, men han var i perioder rangert blant de 10 fremste i verden. I 1980 vant han tre ATP-titler i single, men spilte også i 3 kvartfinaler i Grand slam-turneringer. I løpet av karrieren beseiret han spillere som Björn Borg, Guillermo Vilas, Ilie Nastase og Arthur Ashe.     

## Grand Slam-titler
*  **[[Australian Open]]:**
** Double – 1978 (sammen med Kim Warwick)

## Referanser


## Eksterne lenker
*
Enthrone Darkness Triumphant

***Enthrone Darkness Triumphant*** er et musikkalbum med Dimmu Borgir, utgitt i 1997.

## Sporliste
#«Mourning Palace» (5:13)
#«Spellbound» (By The Devil) (4:08)
#«In Death's Embrace» (5:43)
#«Relinquishment Of Spirit And Flesh» (5:33) 
#«The Night Masquerade» (4:25)
#«Tormentor Of Christian Souls» (5:39)
#«Entrance» (4:48)
#«Master Of Disharmony» (4:15)
#«Prudences Fall» (5:57)
#«A Succubus In Rapture» (6:00)

## Personell
*Shagrath &ndash; gitar /vokal /synth
*Erkekjetter Silenoz &ndash; gitar
*Tjodalv &ndash; slagverk
*Nagash &ndash; bass
*Stian Aarstad &ndash; synthesizer, piano

## Eksterne lenker
*
Johan Granath

**Karl Johan Granath** (født 4. mars 1950) er en svensk skøyteløper. Han er bror av skøyteløperen Oloph Granath.

Johan Granaths spesialitet var sprintdistansene. Han innledet idrettskarrieren med å spille bandy. Han likte bedre å gå på skøyter enn å spille ball, og gikk snart over til hurtigløp. I løpet av karrieren vant han tolv svenske mesterskap og satte åtte svenske rekorder.

Karrierens høydepunkt kom da han under dramatiske omstendigheter vant sprint-VM 1976 sammenlagt. Nederlenderen Jos Valentijn ledet forholdsvis klart før mesterskapets avsluttende -meter, men Valentijn tjuvstartet tre ganger og ble diskvalifisert. 

Granath la opp i 1984 etter å ha blitt tatt i doping.

## Personlige rekorder

## Referanser




## Eksterne lenker
* 
*  Johan Granath på www.ISU.html.infostradasports.com
*  Johan Granath på Jakub Majerski's Speedskating database (Adelskalender distanser og sammenlagt)
* 
*  Bilder av Johan Granath på DESGphoto.com/SpeedSkatingPhotos.info
*
Sinekyre

En **sinekyre** (av latin *sine*, uten, og *cura*, omsorg, via fransk *sinécure*) er en godt lønnet stilling som krever lite eller intet arbeid. Eksempler er *[[Lord Privy Seal]]* og *[[Chancellor of the Duchy of Lancaster]]* i den britiske regjeringen som i praksis er ministerposter uten portefølje. 

Sinekyrer har historisk sett utgjort et kraftfullt middel for regjeringer eller monarker til å distribuere patronater, mens mottakerne har kunnet samle opp titler og lettvint lønn. I noen tilfeller har slike sinekyrer også blitt brukt til å parkere personer som man ikke uten videre kunne sparke; eksempelvis ble Winston Churchill under den første verdenskrig utnevnt til Kansler for Hertugdømmet Lancaster i etterkant av den militære katastrofen ved Dardanellene, som han hadde ivret for å få gjennomført.

## Eksempler på sinekyrer
* *[[Lord Warden of the Cinque Ports]]*
* *[[Lord President of the Council]]*
* *[[Lord Privy Seal]]*
* *[[First Secretary of State]]*
* *[[Chancellor of the Duchy of Lancaster]]*
* *[[Lord Clerk Register]]*
* *[[President of the Privy Council]]* (Canada)
* Minister uten portefølje

## Referanser
Wake on LAN

**Wake on LAN** er en standard som gjør det mulig å slå på en datamaskin ved fjernstyring gjennom et datanettverk.

## Teknisk
Wake on LAN krever støtte i hovedkortet og nettverkskortet i datamaskinen. Hvis nettverkskortet er separat fra hovedkortet, for eksempel ved at det er tilkoblet PCI-bussen, må det gå en signalledning fra nettverkskortet til hovedkortet for å gi nettverkskortet strøm mens datamaskinen er slått av. Et unntak er hvis både hovedkortet og nettverkskortet har støtte for PCI 2.2. Da kan nettverkskortet ofte få den nødvendige spenningen fra PCI-sokkelen, uten bruk av en ekstra signalkabel.

Når datamaskinen slås av, settes nettverkskortet i en modus der det venter på en *Magic Packet*. Dette er en pakke som kringkastes på det lokale nettverket, og som inneholder informasjon om hvilken datamaskin som skal slås på. Når et nettverkskort mottar en slik pakke blir pakken analysert, og datamaskinen startet om mottageradressen stemmer.

Mer spesifikt utgjøres en Magic Packet av en Ethernet-ramme som består av en pakke i en tilkoblingsløs protokoll, som for eksempel UDP, adressert til en lokal kringkastingsadresse. Denne pakken inneholder en byte-sekvens spesifikk for maskinen som skal slås på. Denne sekvensen består av seks repetisjoner av byte-verdien 0xFF, og deretter 16 repetisjoner av MAC-adressen til maskinen som skal slås på.

## Eksterne lenker
* AMD: Magic Packet Technology white paper
Forsvinningsskap

**Forsvinningsskap** er en gjenstand i **Harry Potter**-bøkene. Dette var et magisk skap som står i et hemmelig rom på Galtvort. Skapet er ett av et par. Det andre skapet står i svarteforsvar-butikken Borgia og Brust i spindelsmuget. Hvis disse skapene brukes riktig, kan en person som går inn i et av disse skapene umiddelbart dukke opp igjen fra det andre skapet.

I Harry Potter og Halvblodsprinsen blir det i midlertid beskrevet at en forsvinningsskap var noe magikere kunne ta i bruk hvis dødseterne angrep et hjem, under den første trollmannskrigen. Slik at skapet var en portal til et tomrom ingen kunne nå dem - men bare de selv kunne komme til. Og så kunne de komme hjem igjen, når dødseterne hadde reist igjen. 

Skapet blir først nevnt i Harry Potter og Mysteriekammeret når Harry Potter forsøker å gjemme seg i et skap for å unnslippe Draco Malfang etter å ha havnet hos «Borgia og Brust» ved et uhell. Men skapets transport-funksjon blir ikke aktivert, ettersom Harry ikke stengte skap-døren helt når han gjemte seg der. Forsvinningskapet som står på Galtvort blir også nevnt senere i den andre boken, når et spøkelse overtaler skolens poltergeist til å slippe skapet (og dermed ødelegge hele skapet) i en etasje som ligger rett over vaktmesterens kontor, for å hjelpe Harry med å komme seg ut av en konfrontasjon med vaktmesteren.

Forsvinningsskapet som står på Galtvort blir også brukt i Harry Potter og Føniksordenen, når tvilling-brødrene Fred og Frank dytter Smygards Rumpeldunk-kaptein inn i skapet - når han forsøkte å ta hus-poeng fra Griffing. Men Draco Malfang får også høre om kapteinens erfaring med Forsvinningsskapet, og oppdager at transport er mulig mellom dette skapet - og det andre skapet som står hos Borgia og Brust. I «Harry Potter og Føniksordenen» klarer Draco å reparere det ødelagte skapet på Galtvort, for å frakte dødseterne inn på Galtvort i all hemmelighet.
Agnes Thorsens plass (Oslo)

**Agnes Thorsens plass** er en parkmessig opparbeidet plass i bydel Nordstrand. 

Plassen ligger ved krysset Nordstrandveien/Midtåsen. Grunnboken oppgir tomtearealet til 11 997,7 m2. Plassen er eiet av kommunen og regulert til friområde. Området er parkmessig opparbeidet, og i 1946 ble det reist et minnesmerke utført av Nicolai Schiøll over nordstrandbeboere som falt under annen verdenskrig.

Plassen ble i 1957 oppkalt etter Agnes Thorsen (1862–1955), som opprettet Nordstrand Middelskole i 1889–91, Aker kommunes første middelskole. Denne ligger i Solveien 113, og rommer i dag Steinerskolen på Nordstrand. Plassen ble tidligere kalt *Bankplassen* etter Aker Sparebanks gamle bygning i Nordstrandveien 32. 

## Referanser


## Litteratur
* Oslo byleksikon
* 
*
FCO

**FCO** kan sikte til:
* Foreign and Commonwealth Office i Storbritannia
* IATA-koden til Leonardo da Vinci internasjonale lufthavn i Italia
Hamarøy kirke

**Hamarøy kirke** er en arbeidskirke fra 1974 i Hamarøy kommune. Kirken er i betong og skal ha 300 sitteplasser. Arkitekt for kirken var Nils Toft. Kirka har altertavle i tekstil, laget av Eevahenna Aalto i 1990.

Det er kirkegård ved kirken. 
 
## Historie
Hamarøy tilhørte Salten fogderi.

Hamarøy var i 1589 et residerende kapellani under Steigen prestegjeld. Hamarøy ble ifølge Erlandsen utskilt som eget prestegjeld ved reskript 9.6.1809. Dette reskriptet har ingen slik bestemmelse, men sier at Hamarøy residerende pastorat ved den nåværende vakanse i Steigen soknekall må få tilbake de tiendeinntektene som lå til Steigen, men som før hadde ligget til Hamarøy. Hamarøy var vel et av de kapellanier som ble egne pastorat eller soknekall som følge av reskriptet 1.4.1740.

Ved kgl.res. 28.10.1882 ble det bestemt å rive Hamarøy gamle kirke og bygge en ny kirke med 700 sitteplasser. Til ny kirketomt og til utvidelse av kirkegården skulle det avgis ca. 20 ar fra prestegården.

Ved kgl.res. 19.9.1885 ble det tillatt å flytte Hamarøy gamle kirke til gården Karlsøy som et kapell for Sagfjorden. I Sagfjord kapell skulle det holdes 7 gudstjenester årlig, og det skulle anlegges gravplass ved kapellet. Ved kgl.res. 11.1.1909 ble det årlige gudstjenestetallet for Sagfjorden kapell økt til 12. Grensen mellom Hamarøy og Nordfold sokn er beskrevet i kgl.res.16.2.1933. Tømmerneset kapell ble oppført i 1952. (Kilde: Riksarkivet).

## Lofotpresten Hans Egede
Hans Egede, «Grønlands apostel», kom til presten Niels Schielderup i Hamarøy omkring 1700, en uvanlig dyktig mann som ga gutten innføring i gresk, hebraisk, latin og teologi. Eksamen tok han med utmerkede karakterer, og det var kanskje på grunn av denne grundige opplæring at han ble uteksaminert fra Universitetet i København i 1705 med rosende vitnesbyrd om «stor flid og hurtighet» etter bare ett og et halvt års studier.

## Referanser


## Litteratur
* Nicolaissen O.; 1921: *Kirker i Nord- Norge XVII Hamarøy kirke. XVIII Salfjordens kirke.XIX Lyngens kirke*.  s, 1-23.

## Eksterne lenker
* 
*
Rosemarie Ackermann

**Rosemarie Ackermann** (født 4. april 1952 i Lohsa, Sachsen,  som *Rosemarie Witschas*) er en tidligere tysk høydehopper. Hun var den første kvinnen som hoppet over 2 meter. Hun vant gull under OL 1976 i Montréal.

Under EM 1974 i Roma vant hun sin første internasjonale tittel. Med 1,95 m forbedret hun den to år gamle verdensrekorden til bulgarske Jordanka Blagojeva med en centimeter. Samme år giftet hun seg med håndballspilleren Manfred Ackermann og tok hans etternavn.

Karrierens høydepunkt kom i 1976. I forkant av OL forbedret hun verdensrekorden til 1,96 m. I OL-finalen vant hun gull med et hopp på 1,93.

Ytterligere to ganger forbedret hun verdensrekorden. Først hoppet hun 1,97 i Helsingfors, før hun 26. august 1977 gikk over 2 meter under ISTAF-stevnet i Berlin. Hun la opp som aktiv utøver etter OL 1980 i Moskva, der hun kom på fjerdeplass.
## OL-medaljer
*  1976  Montréal -  **Gull** i friidrett, høydehopp damer  Øst-Tyskland

## Referanser


## Eksterne lenker
*
ISTAF

**ISTAF** (**Internationales Stadionfest Berlin**) er et berømt og tradisjonsrikt friidrettsstevne som arrangeres årlig i Berlin.

ISTAF er blitt arrangert regelmessig siden 1937, siden 1955 hvert år på Olympiastadion Berlin (i 2002 og 2003 ble ISTAF arrangert i Friedrich Ludwig Jahn Sportpark på grunn av ombyggingsarbeider). ISTAF ble ikke arrangert under og noen år etter andre verdenskrig.

I årenes løp er det satt 15 verdensrekorder under ISTAF-stevner, blant annet tidenes første høydehopp over to meter av Rosemarie Ackermann fra DDR 26. august 1977. ISTAF var finalestevnet i de siste årene til Golden League-stevnene frem til 2009. ISTAF ble derimot ikke del av Diamond League serien fra 2010. Det er likevel et av de mest prestigefulle friidrettsstevnene og drar alltid store mengder tilskuere. 

## Eksterne lenker
* ISTAFs offisielle hjemmeside
Max von Thun

**Max von Thun** (født 21. februar 1977 i München, egentlig *Maximilian Romedio Johann-Ernst Graf von Thun und Hohenstein*) er en tysk-østerriksk skuespiller og programleder. 

Han er sønn av skuespilleren Friedrich von Thun.

## Referanser


## Eksterne lenker
* 
*
Goggomobil

**Goggomobil** var en populær småbil produsert i Bayern, Tyskland etter den andre verdenskrig av bilprodusenten Glas. Konkurrentene var Volkswagen Boble, BMW Isetta og Messerschmitt, hvor hos alle bilene hovedtanken var en «folkebil». Rundt 1960 begynte salget å dabbe av fordi Glas begynte å produsere større, og mer populære biler.


Fil:Goggomobil w camper.JPG|Glas Goggomobil med campingvogn 
Fil:Goggomobil-DSC 6386.jpg
Fil:Goggotransporter.jpg


## Eksterne lenker
* 
* Den offisielle Goggomobil service siden
Jóhann Hjálmarsson

**Jóhann Hjálmarsson** (1939–2020) var en islandsk forfatter, oversetter og kulturjournalist. Han debuterte i 1956 med diktsamlinga *Aungull í tímann*, og ga siden ut et tjuetall diktsamlinger. Hjálmarsson studerte romanske språk ved universitetet i Barcelona, og oversatte en lang rekke diktere – særlig franske og latinamerikanske – til islandsk. Fra norsk har han oversatt Tarjei Vesaas, A.O. Vinje og Knut Ødegård. Samleutgaven av hans oversatte dikt fyller over 500 sider. Han ble i 2003 nominert til Nordisk råds litteraturpris for diktsamlinga *Hljóðleikar*.

Fra 1954 til 1985 arbeidet Hjálmarsson i det islandske post- og telefonverket, og  virket siden som kulturjounalist i Morgunblaðið i mange år.

## Verker
### Dikt
* *Aungull í tímann*. 1956.
* *Undarlegir fiskar*. 1958.
* *Af greinum trjánna*. 1960.
* *Malbikuð hjörtu*. 1961.
* *Fljúgandi næturlest*. 1961.
* *Mig hefur dreymt þetta áður*. 1965.
* *Ný lauf, nýtt myrkur*. 1967.
* *Athvarf í himingeimnum*. 1973.
* *Myndin af langafa*. 1975.
* *Dagbók borgaralegs skálds*. 1976.
* *Frá Umsvölum*. 1977.
* *Lífið er skáldlegt*. 1978.
* *Ákvörðunarstaður myrkrið*. 1985.
* *Gluggar hafsins*. 1989.
* *Rödd í speglunum*. 1994. ISBN 9979-50-053-0.
* *Marlíðendur*. 1998. ISBN 9979-50-101-4.
* *Hljóðleikar*. 2000. ISBN 9979-50-126-X.
* *Vetrarmegn*. 2003. ISBN 9979-775-57-2.

### Gjendiktning
* *Hillingar á ströndinni*. 1971.
* Et utvalg av Hjálmarssons dikt finnes oversatt til norsk av Knut Ødegård i antologien *Moderne islandske dikt*, 1990. ISBN 978-82-521-3560-2.
* *Storm er et vakkert ord*, gjendiktning, utvalg og innledning ved Knut Ødegård, 2007.

## Referanser
Eskil Brøndbo

**Eskil Brøndbo** (født 1970) er en norsk musiker, som er trommeslager i bandet D.D.E., hvor broren Bjarne Brøndbo er vokalist. I perioden 1985–1986 vikarierte han som trommeslager i After Dark, som var forløperen til D.D.E., mens deres faste trommeslager Knut Håvard Lysberg avtjente verneplikten. I 1990 sluttet Lysberg, og Eskil Brøndbo ble fast medlem av After Dark og var med da bandet i 1992 skiftet navn til D.D.E. og etter hvert ble et av landets mesteselgende band.

Han er født i Namsos og oppvokst på Skage i Overhalla.

Brøndbo har også vært lokalpolitiker; han var medlem av Overhalla kommunestyre i perioden 2007–2011. Han representerte Arbeiderpartiet frem til våren 2011, da han meldte overgang til Høyre. Han var vara til kommunestyret i perioden 2011–2015.

## Diskografi
### D.D.E.
* *[[Flamma/Kvinnfolk]]* (1992)
* *[[Rai-Rai]]* (1993)
* *[[Rai 2 (album)|Rai 2]]* (1994)
* *[[Det è D.D.E. (live)]]* (1995)
* *[[Det går likar no]]* (1996)
* *[[Ohwæææh]]* (1998)
* *[[No e D.D.E. jul igjen]]* (1999)
* *[[Jippi]]* (2000)
* *[[Vi ska fæst - aill' mot aill]]* (2001)
* *[[Her bli det liv! De beste 1992&ndash;2002]]* (2002)
* *[[Vi e konga]]* (2003)
* *[[Næ næ næ næ næ næ]]* (2005)
* *[[No går det så det suse]]* (2007)
* *[[15 år Live]]* (2007)
* *[[Frelsesarmeens Juleplate (2008)|Frelsesarmeens Juleplate]]* (2008)
* *[[Ut av kontroll med sola i auan]]* (2009)
* *[[Energi (album)|Energi]]* (2012)
* *[[By'n vi bor i &ndash; all de fine sangan]]* (2014)

### Sex Gale Menn
* *[[Høgt under kuppel'n]]* (1999)
### Andre deltagelser
* Karla Haugevik: *[[Karusellen (album)|Karusellen]]* (1999)
* Frelsesarmeen: *[[Perleporten (Frelsesarmeen)|Perleporten]]* (2000)
* Willys Wonderland: *The Rock and Roll Baby* (2014)
* Raga Rockers-hyllest: *[[Sannhet på boks &ndash; en hyllest til Raga Rockers]]* (2015)
* Grannes: *Det får gå som det går* (2017)

## Referanser


## Eksterne lenker
* dde.no
* mic.no Artikkel fra norsk rock & popleksikon
*